b'\n_START_ARTICLE_\nMansuetus Zangerl\n_START_SECTION_\n\xc5\xbdivljenje in delo\n_START_PARAGRAPH_\nV rojstnem kraju je obiskoval gimnazijo (1753-1758) in \xc5\xa1tudiral filozofijo (1758-1760). Leta 1760 je stopil v minoritski red, ter po kon\xc4\x8danem noviciatu v Gradcu \xc5\xa1tudiral bogoslovje (1761-1765) in bil 1765 posve\xc4\x8den v duhovnika. Nato je opravljal duhovni\xc5\xa1ko slu\xc5\xbebo v minoritskih samostanih na \xc5\xa0tajerskem in drugod. (Gradec, Gorica, Beljak, Maribor, Celje). V letih 1777\xe2\x80\x931808 je bil gvardijan samostana v Celju, 1789\xe2\x80\x931815 tudi provincijal \xc5\xa1tajerske minoritske province. Leta 1776 se je na Dunaju usposobil za pou\xc4\x8devanje po novi metodi in postal 1777 prvi ravnatelj celjske glavne \xc5\xa1ole, ki je po njegovi zaslugi imela velik ugled. Med 1777\xe2\x80\x931808 je pod njegovim vodstvom opravilo pedago\xc5\xa1ki te\xc4\x8daj 112 u\xc4\x8diteljev in ve\xc4\x8dje \xc5\xa1tevilo duhovnikov. Ko je bil 1808 samostan v Celju ukinjen, je od\xc5\xa1el na Ptuj. Tu je pou\xc4\x8deval na normalki, bil od 1809 njen ravnatelj in od 1811 tudi mestni \xc5\xa1olski nadzornik. Pri pouku je uporabljal sloven\xc5\xa1\xc4\x8dino in si prizadeval vcepiti ljubezen do nje vsem u\xc4\x8diteljskim kandidatom.'